**JEGYZŐKÖNYV**

**Készült:** Cserépfalu Községi Önkormányzat Képviselő-testületének **2013. december 23-án** tartott testületi üléséről

**Jelen vannak:** Kósik István polgármester

 Csendes Péter alpolgármester

 Dósa László

 Mizser László

 Kovács Róbert

 Nagy József

 Virág Tiborné képviselők

**Tanácskozási joggal részt vesz az ülés teljes időtartamán:**

Farmosi Zoltán jegyző

**Lakosság részéről jelen van:** 2 fő

**Kósik István:** Tisztelettel és szeretettel köszöntöm a jelenlévőket a 2013. év utolsó testületi ülésén, amely a Látogatóközpont konferencia termében kerül megtartásra. Megállapítom, hogy a testület határozatképes. Jegyzőkönyv hitelesítőknek javaslom Csendes Péter és Kovács Róbert képviselőket. Aki egyetért a személyükkel, kérem kézfeltartással jelezze.

***A szavazásban résztvevő képviselők száma 7 fő.***

***A Képviselőtestület 7 igen szavazattal, ellenszavazat és tartózkodás nélkül jegyzőkönyv hitelesítőknek Csendes Péter és Kovács Róbert képviselőket jelöli ki.***

**Kósik István**: A napirendi pontokat javaslom a meghívó szerint elfogadni, azonban a napirendi pontok előtt lenne Halász Judit eskütétele az Ügyrendi Bizottság tagjaként.

*A napirendi pontok előtt eskütételre kerül sor. Az esküt tevő Halász Judit ÜB. tag, esküvevő Kósik István polgármester.*

**Kósik István:** Javaslom a napirendi pontok elfogadását. Aki egyetért azokkal, kérem kézfeltartással jelezze.

***A szavazásban résztvevő képviselők száma 7 fő.***

***A Képviselőtestület 7 igen szavazattal, ellenszavazat és tartózkodás nélkül a napirendi pontokat az alábbiak szerint fogadja el:***

**Napirendi pontok:**

1. Önkormányzati rendeletek felülvizsgálata

 Előadó: Farmosi Zoltán jegyző

 Virág Tiborné ÜB. elnök

1. A Képviselőtestület 2014. I. félévi munkatervének elfogadása

 Előadó: Kósik István polgármester

1. Köztisztviselők 2014. évi teljesítmény-értékeléséhez kiemelt célokmeghatározása Előadó: Farmosi Zoltán jegyző
2. Indítványok, javaslatok

**Zárt ülés:**

 5. Segélykérelmek elbírálása

 Előadó: Farmosi Zoltán jegyző

***A Képviselőtestület 1. napirendi pont keretében Önkormányzati rendeletek felülvizsgálatáról tárgyal***

**Kósik István**: Jegyző úr kívánja-e kiegészíteni az írásos előterjesztést?

**Farmosi Zoltán**: Nem.

**Kósik István:** Akkor átadom a szót az Ügyrendi Bizottság elnökének, akik tárgyalták a napirendi pontot.

**Virág Tiborné:** Az ÜB. megtárgyalta a gyermekétkeztetési térítési díjrendeletről szóló előterjesztést. A gyermekvédelmi törvény változása miatt van szükség a rendelet módosítására, mivel az azt írja elő, hogy csak a nyersanyagköltség plusz az áfa szerepelhet a gyerekek étkezési térítési díjában. Egyébként a normán felüli részt az önkormányzatnak kell megfizetni a szolgáltató felé, amit állami normatívaként meg lehet igényelni. Ezt kell most korrigálni a rendeletünkben, ami január 1-től lépne életbe. A szülők felé ez azt is fogja jelenteni, hogy kedvezőbb térítési díjat fognak fizetni.

**Farmosi Zoltán**: Törvényi rendelkezés, hogy a gyermekek intézményi étkeztetésénél a térítési díjban csak a nyersanyag költség áfával növelt összege szerepelhet. Nálunk ez vásárolt szolgáltatásként történik, de itt is meg kell jelentetni a nyersanyag normát, aminek most a rendelettel eleget teszünk. Az étkezési ár és a nyersanyag költség különbözetét az állami megtéríti. Korábban a vásárolt szolgáltatás díja megegyezett a szülők által fizetett térítési díjjal. A Magyar Államkincstár a gyermekétkeztetés ellenőrzése kapcsán kérte, hogy január 1-jei bevezetéssel módosítsuk a törvényi előírásnak megfelelően a rendeletet.

**Kósik István**: Eddig nem tudtuk visszaigényelni az állami támogatást, de az új térítési díjrendelet elfogadásával lesz rá módunk, ezért kb. ott leszünk, ahol a korábbi években, nem lesz plusz költségébe az Önkormányzatnak. Van-e még kérdés ezzel kapcsolatban?

**Kovács Róbert:** Azt mondta Virágné, hogy a szülőknek jobb lesz, ugyanakkor Pista azt mondta, hogy ugyanott leszünk, ahol előtte.

**Virág Tiborné:** Az önkormányzat oldaláról nézve. A szülőnek jobb lesz, mert az csak a nyersanyag költséget fizeti, az önkormányzat viszont a különbözetet kifizeti a szolgáltatónak, de ezt az államtól vissza is tudjuk igényelni.

**Csendes Péter**: Ki határozza azt meg, hogy mennyi az alapanyagár?

**Farmosi Zoltán:** A szolgáltató.

**Mizser László**: Egyébként ez nem új dolog, csak nálunk ez nem működött, igaz?

**Farmosi Zoltán:** Igen. Egyébként azért, mert a kincstár a vásárolt szolgáltatást nem ismeri. Mi mindig vásárolt szolgáltatásként biztosítottuk a gyerekétkeztetést.

**Virág Tiborné:** Meg egyébként azért került annyira reflektor fénybe, mert a gyermekétkeztetés nem ment át az iskolák államosításával, hanem önkormányzati feladat maradt.

**Kósik István:** Ha nincs más hozzászólás, javaslat, aki a térítési díjrendelet módosításával egyetért, kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi rendeletet alkotja:***

**12/2013. (XI.23.) Önkormányzati rendelete**

**a gyermekétkeztetés térítési díjának megállapítására**

Cserépfalu Község Önkormányzata a gyermekek védelméről és a gyámügyi igazgatásról szóló 1997. évi XXXI. tv. 29. § (1) bekezdés és a 151. § 2.a bekezdésében kapott felhatalmazás alapján a Magyarország helyi önkormányzatairól szóló 2011. évi CLXXXIX. tv. 13. § (1) bekezdésének 8. pontjában meghatározott feladatkörében eljárva az alábbi rendeletet alkotja.

1. **§**
2. Cserépfalu Község Önkormányzata vásárolt szolgáltatásként a Cserépfalui

Községi Önkormányzat, mint szolgáltatón keresztül biztosítja a településen az óvodai, iskolai gyermekélelmezéssel, étkeztetéssel kapcsolatos feladatokat.

1. A gyermekek napközbeni ellátását biztosító intézményekben az alapellátások közé tartozó szolgáltatások közül az étkeztetésért az önkormányzati intézményi térítési díjat állapít meg, melynek alapja az élelmezés nyersanyag költségének egy ellátottra jutó napi összege.
2. Az étkezés igénybevétele átmenetileg lemondható az igénybevevők betegsége, a családtagjaival közös programban való részvétele miatt.
3. Az étkezést a lemondással érintett napot megelőző nap délután 15.00 óráig kell telefonon lemondani. Lemondás bejelentése esetén a távolmaradás idejére a fizetésre kötelezett bejelentést követő naptól mentesül a térítési díj fizetésének kötelezettsége alól.

**2.§**

1. Az intézmény térítési díj napi összegét a rendelet 1-2. sz. melléklete tartalmazza.
2. A tárgyhóra eső térítési díjat tárgy hónapot követő hónap 15-éig kell megfizetni.

**3.§**

**Záró rendelkezések**

* 1. Ezen rendelet 2014. január 1-jén lép hatályba.

(2) A térítési díjakról szóló korábbi 7/2013. (IX.9.) önkormányzati rendelet hatályát

 veszti.

***Kósik István Farmosi Zoltán polgármester jegyző***

 1.sz. melléklet

**A gyermekétkeztetési intézményi térítési díjtételek**

|  |  |
| --- | --- |
|  | **Intézményi térítési díj (nyersanyagnorma)** **napi összege** |
|  **Óvoda**TízóraiEbédUzsonna |  **300 Ft/fő**  70 Ft/fő160 Ft/fő  70 Ft/fő |
|  **Iskola**TízóraiEbédUzsonna **Iskola**TízóraiEbéd |  **405 Ft/fő** 95 Ft/fő215 Ft/fő 95 Ft/fő **310 Ft/fő** 95 Ft/fő215 Ft/fő |

Az intézményi térítési díj összege az ÁFA-t nem tartalmazza

 2.sz. melléklet

**A gyermekétkeztetési intézményi térítési díjtételek**

|  |  |  |
| --- | --- | --- |
|  | **Intézményi térítési díj (nyersanyagnorma)****napi összege** | **Személyi fizetendő térítési díj napi összege** |
|  **Óvoda**TízóraiEbéduzsonna |  **300 Ft/fő** 70 Ft/fő160 Ft/fő 70 Ft/fő |  **381 Ft/fő** 89 Ft/fő 203 Ft/fő 89 Ft/fő  |
|  **Iskola**TízóraiEbédUzsonna |  **405 Ft/fő** 95 Ft/fő215 Ft/fő 95 Ft/fő |  **514 Ft/fő** 121 Ft/fő 273 Ft/fő 120 Ft/fő |
|  **Iskola**TízóraiEbéd |  **310 Ft/fő** 95 Ft/fő215 Ft/fő |  **394 Ft/fő** 121 Ft/fő 273 Ft/fő  |

**Kósik István:** A másik önkormányzati rendelet a szociális rendelet módosítása. Jegyző Úr kívánja kiegészíteni az előterjesztést?

**Farmosi Zoltán:** A törvényi módosításból fakadóan kötelezettségünk a helyi szociális rendelet módosítása is. Arról van szó, hogy a korábban önálló támogatási formák, mint átmeneti segély, temetési segély és gyermekvédelmi támogatást, összevonták és önkormányzati segély címszó alatt fognak működni. Egy segélyezési forma lesz január 1-től, az önkormányzati segély, ezért ennek alapján kellett átalakítani a rendeletünket is. A másik módosítás, hogy ezen segélyezési formáknál kötelező a jövedelmi viszonyokat is nézni. Eddig nem volt nálunk jövedelmi viszonyokhoz kötve a segélyezés. Módosítás történt az ügyintézési határidőben is. A 30 napos általános ügyintézési határidőt lecsökkentették 15 napra, ezért javaslom a polgármester hatáskörébe utalni a segélyezést, hogy ne fussunk ki a határidőből, illetve emiatt ne kelljen összehívni idő közben rendkívüli üléseket, azzal a kikötéssel,hogy beszámol a testületi üléseken az általa megállapított segélyekről.

**Kósik István**: Átadom a szót az ÜB. elnökének is.

**Virág Tiborné**. Legfontosabb, hogy a rendelet módosítást a szociális törvényi módosításából adódóan kell változtatni. Ahogy jegyző úr is elmondta, a többféle segélyezési forma önkormányzati segélyként fog a továbbiakban működni. A jövedelmi viszonyok minden esetben vizsgálatra kerülnek. Változás, hogy az eddigi 7000 Ft volt az átmeneti segély maximum összege, most lenne egy minimum összege, ami 3000 Ft és egy maximum összege, 10.000 Ft, és egy évben maximum 30.000 Ft-ot lehetett igénybe venni egy személynek.

A temetési segély összegét a korábbi 10.000 Ft-ról 20.000 Ft-ra javasolnánk megemelni. A rendkívüli gyermekvédelmi támogatás összege minimum 3000 Ft lenne, maximum 10.000 Ft és az évi maximum 30.000 Ft.. A 15 napos határidőt meg lehetne oldani úgy is, hogy bizottságot alakítunk, vagy átruházzuk a hatáskört a polgármesterre.

**Kósik István:** Temetési segélyt eddig mindenki kapott, most meg jövedelmi viszonyoktól függően lesz megállapítva?

**Farmosi Zoltán**: Igen, de az összege is magasabb lesz. Az átmeneti segélyt is azért kell megemelni, mert már évek óta 7.000 Ft és ha szükség esetleg nagyobb összeget is meg lehet állapítani.

**Csendes Péter:** Az ÜB-nak mi az álláspontja?

**Virág Tiborné**: Tehát az Ügyrendi Bizottság azt javasolja, hogy az önkormányzati segély minimum 3000 Ft, max. 10.000 Ft, a temetési segély 10.000 Ft-ról max. 20 eFt-ra emelkedne jövedelmi viszonyoktól függően, a gyermekvédelmi támogatás minimum összege is 3.000 Ft és a maximum összege 10.000 Ft legyen.

**Nagy József** : Az ügyintézési határidő honnan számít? Elbírálod vagy a kifizetés is benne van a 15 napba?

**Kósik István**: Nem, csak a megállapítás 15 napon belül történik és 5 napon belül kell kifizetni.

**Farmosi Zoltán**: De megkaphatja már másnap is a támogatást a megállapítás után.

**Dósa László:** Nem olyan sok volt éves szinten az átmeneti segély. Nem gondolom, hogy ezért 15 naponta kellene ülést összehívni, polgármester úrra kellene átruházni a döntést.

**Farmosi Zoltán:** A jogorvoslat egyébként úgy működik, hogy ha az ügyfél nem ért egyet a döntéssel, akkor a képviselő-testülethez lebbezhet fel.

**Kósik István**: Ez nem öröm nekem, de így a logikus, hogy ne kelljen ezért ülést összehívni.

A másik pedig, hogy erre a rövid időre fölöslegen még egy bizottságot alakítani, a választások után majd lehet róla szó. Aki a szociális rendelet módosításával egyetért, azzal hogy a döntést a testület átruházza a polgármesteri hatáskörbe, kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi rendeletet alkotja:***

**Cserépfalu község önkormányzatának**

**13/2013.(XII. 23.) önkormányzati rendelete a szociális igazgatásról és szociális ellátásokról szóló 1993. évi III. törvény végrehajtásának helyi szabályairól szóló 2/2009. (IV. 7.) sz. Önkormányzati rendelete és a gyermekek védelméről és a gyámügyi igazgatásról szóló 1997. évi XXXI. törvény végrehajtásáról szóló , a gyermekek védelméről és a gyámügyi igazgatásról szóló 8/1997. (X.29.) sz. Önkormányzati rendelet módosításáról**

Cserépfalu a Község Önkormányzatának Képviselő-testülete az Alaptörvény 32. cikk (2) bekezdésében, valamint a szociális igazgatásról és szociális ellátásokról szóló 1993. évi III. törvény az kapott felhatalmazás alapján a szociális igazgatásról és szociális ellátásokról szóló 1993. évi III. törvény10.§, 32.§ (1)és (3) bekezdésében foglalt feladatkörében eljárva a következőket rendeli el:

**1.§**

**I. Fejezet**

Cserépfalu Község Önkormányzatának a szociális igazgatásról és szociális ellátásokról szóló 1993. évi III. törvény végrehajtásának helyi szabályairól szóló2/2009.(IV. 7.) Önkormányzati rendeletének (a továbbiakban: SzR.) 15. § helyébe a következő rendelkezések lépnek

14.§

Önkormányzati segély

A létfenntartását veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzdő személyek részére **Önkormányzati segély** nyújtható.

1. Az Önkormányzati segély formái:
	1. egyszeri segély,
	2. időszaki támogatás.
2. Önkormányzati segélyben részesíthetők kérelemre, vagy hivatalból azok a személyek, akiknél a közös háztartásban élők egy főre számított havi családi jövedelme nem haladja meg az öregségi nyugdíj mindenkori legkisebb összegének 150 %-át, egyedülálló esetén 200 %-át.
3. Az egyszeri segély összege legkevesebb 3000 Ft, de 10.000,- Ft-nál több nem lehet, a naptári évben adható segély együttes összege legfeljebb 30.000 Ft lehet
4. Időszaki támogatás 2-6 hónapos időtartamra nyújtható. Időszaki támogatást ugyanannak a kérelmezőnek tárgy évente egy alkalommal, lehet megállapítani.
5. A segélyezés történhet:
6. készpénzben,
7. postai úton,
8. átutalással folyószámlára,
9. természetbeni ellátás céljára felhasználható anyagok átadásával (élelmiszer, tüzelőanyag, stb.),
10. ellátást biztosító szolgáltatások számláinak kiegyenlítésével.
11. Ha az Önkormányzati segély iránti kérelem indoka az igénylőt ért váratlan esemény (így különösen azonnali kórházi beutalás, baleset, elemi kár, az igénylő sérelmére elkövetett bűncselekmény stb.), illetve az igénylő életét, testi épségét a gondozásra, nevelésére bízott személy megélhetését veszélyeztető krízishelyzet, a kérelmet soron kívül kell elbírálni. A soron kívüli elbírálás a **polgármester** hatásköre. Ebben az esetben az önkormányzati segély összege maximum 30.000 Ft-ig terjedhet. A polgármester erről a Képviselő-testületet a legközelebbi ülésén tájékoztatja.
12. A megállapított egyszeri segélyt legkésőbb a döntést követő 5. napon kell a házipénztárból kifizetni. Az időszaki támogatást első esetben a döntést követő 5 napon belül, azt követően minden hónapban a rendszeres szociális segélyekkel egy időben kell kifizetni. A szerződéses jogviszonyokban a szerződés szerint kell eljárni.
13. Elhunyt személy eltemettetésének költségeihez való hozzájárulására igényelt önkormányzati segélyre jogosult az, aki a meghalt személy eltemettetéséről gondoskodott annak ellenére, hogy arra nem volt köteles, vagy tartására köteles hozzátartozó volt ugyan, de a temetési költségek viselése a saját, illetve családja létfenntartását veszélyezteti, valamint 1 főre jutó havi családi jövedelme nem haladja meg az öregségi nyugdíj mindenkori legkisebb összegének 300 %-át.
14. Az Önkormányzati segély iránti kérelmet a haláleset bekövetkezésétől számított 30 napon belül kell előterjeszteni.

(10) Az elhunyt személy eltemettetésének költségeihez való hozzájárulásra igényelt önkormányzati segély megállapítása iránti kérelemhez csatolni kell a temetés költségeiről az eltemettető nevére kiállított számla eredeti példányát és a halotti anyakönyvi kivonatot.

(11 )A segélyt készpénzben kell kifizetni legkésőbb a döntést követő 3 napon belül.

(12) A segély összege nem lehet kevesebb a helyben szokásos legolcsóbb temetés költségeinek 10 %-ánál, de elérheti annak teljes összegét, ha a temetési költségek viselése a kérelmezőnek vagy családjának a létfenntartását veszélyezteti. Ez az összeg 2014-ben 20.000,- Ft.

(13) A gyermek és fiatal felnőtt rászorultságára tekintettel nyújtott pénzbeli **támogatásra** igényelt önkormányzati segély (a továbbiakban: támogatás) megállapításához csatolni kell a jövedelemigazolásokat és a segélyezésre okot adó körülmények igazolására szolgáló iratokat.

(14) A támogatást a gyermekre, illetve a fiatal felnőttre kell megállapítani és a törvényes képviselőjének, illetve a fiatal felnőttnek kell folyósítani.

(15)A támogatás minimum összege alkalmanként, gyermekenként 3.000,- Ft-nál kevesebb de 10000 Ft-nál több nem lehet, éves szinten a családban a 30.000,- Ft-ot nem haladhatja meg.

(16) A támogatás pénzbeni vagy természetbeni ellátásként nyújtható.

(17) A támogatás természetbeni formái:

- élelmiszer utalvány,

- tankönyv és tanszertámogatás,

- ruhanemű vásárlás.

(18) Az önkormányzati segély iránti kérelmeket e rendelet 2-3-4. melléklete szerinti formanyomtatványon kell benyújtani, az abban szereplő mellékletek csatolásával.

1. A kérelmek elbírálására a hatáskör gyakorlására kijelölt **polgármester** jogosult
2. Ahol a Rendelet Körjegyzőségi Hivatalt említ, ott „Közös Önkormányzati Hivatalt”, ahol körjegyzőt, ott” jegyző” t kell érteni

**2. §**

**II. Fejezet**

a gyermekek védelméről és a gyámügyi igazgatásról szóló 1997. évi XXXI. törvény végrehajtásáról, a gyermekek védelméről és a gyámügyi igazgatásról szóló 8/1997. (X. 29.) sz. Önkormányzati rendelet módosítása

1. Hatályát veszti Cserépfalu Község Önkormányzatának a gyermekek védelméről és a gyámügyi igazgatásról szóló 1997. évi XXXI. törvény végrehajtásáról, a gyermekek védelméről és a gyámügyi igazgatásról szóló 8/1997. (X. 29.) sz Önkormányzati rendeletének (a továbbiakban: R.) 4.§-a
2. Hatályát veszti a R.1. számú melléklete.

**3. §**

**Záró rendelkezések**

1. Ez a rendelet 2014. január 1-én lép hatályba

Cserépfalu , 2013. december 23.

 ***Kósik István sk. Farmosi Zoltán sk.***

 ***polgármester jegyző***

1. sz. melléklet

**KÉRELEM**

**önkormányzati segély megállapítására**

***I. Személyi adatok***

**1. A kérelmező személyre vonatkozó személyi adatok:**

Neve: .................................................................................................................

Születési neve: ...................................................................................................

Anyja neve: ........................................................................................................

Születési hely, év, hó, nap: .................................................................................

Lakóhely: ..........................................................................................................

Tartózkodási hely: .............................................................................................

Társadalombiztosítási Azonosító Jele: ................................................................

Adóazonosító Jele: ............................................................................................

***II.***

***1. A*lulírott azzal a kéréssel fordulok Önökhöz, hogy részemre**

□ eseti

□ havi rendszeres

önkormányzati segélyt megállapítani szíveskedjenek.

**2. Az ellátást azért kérem, mert**

□ létfenntartását veszélyeztető rendkívüli élethelyzetbe kerültem: ………………………

…………………………………………………………………………………………………..

□ időszakosan létfenntartási gondokkal küzdök, mivel: ……………………………………

……………………………………………………………………………………………………..

□ tartósan létfenntartási gondokkal küzdök, mivel: …………………………………………

…………………………………………………………………………………………………..

**3. Létfenntartásomat a követező jövedelemből nem tudom biztosítani:**

□ egyedülálló vagyok, és jövedelmem: ………………………………………………… Ft/hó,

□ nem vagyok egyedülálló (velem együttlakó házastársam, élettársam van), de háztartásunkban az egy főre jutó jövedelem: ……………………………………… Ft/hó.

A közös háztartásban élők száma: ……………… fő,

Tudomásul veszem, hogy a kérelemben közölt jövedelmi adatok valódiságát a szociális igazgatásról és a szociális ellátásokról szóló 1993. évi III. törvény 10. §-ának (7) bekezdése alapján a szociális hatáskört gyakorló szerv - az állami adóhatóság illetékes igazgatósága útján - ellenőrizheti.

Hozzájárulok a kérelemben szereplő adatoknak a szociális igazgatási eljárás során történő felhasználásához.

**A kérelemhez csatolandó:**

1. Jövedelemnyilatkozat
2. Saját, valamint a vele közös háztartásban élők jövedelemigazolása (**munkáltatói igazolás** **a kérelem benyújtását megelőző egy hónap nettó átlag jövedelméről**, nyugdíj, gyes, gyed, családi pótlék esetén postai csekk (banki igazolás), a nem havi rendszerességgel szerzett, illetve vállalkozásból származó jövedelem esetén a kérelem benyújtásának hónapját közvetlenül megelőző tizenkét hónap alatt szerzett jövedelem egyhavi átlagát kell figyelembe venni, azzal, hogy a számításnál azon hónapoknál, amelyek adóbevallással már lezárt időszakra esnek, a jövedelmet a bevallott éves jövedelemnek e hónapokkal arányos összegében kell beszámítani. Ha a vállalkozási tevékenység megkezdésétől eltelt időtartam nem éri el a 12 hónapot, akkor az egyhavi átlagos jövedelmet a vállalkozási tevékenység időtartama alapján kell kiszámítani).

Cserépfalu , 20 …… év …………………………… hó ………… nap.

 ……………………………………………………….

 kérelmező aláírása

2.sz. melléklet

**KÉRELEM**

**önkormányzati *(temetési)* segély megállapítására**

**1. A kérelmező személyre vonatkozó személyi adatok:**

Neve: …………………………………………………………………………………………………

Születési neve: …………………………………………………………………………………………

Anyja neve: ……………………………………………………………………………………………..

Születési hely, idő: …………………………………………………………………………………

Lakóhely: ………………………………………………………………………………………………

Tartózkodási hely: ……………………………………………………………………………………

Társadalombiztosítási Azonosító Jele: ....................................................................................

Adóazonosító Jele: ..................................................................................................................

**2. A kérelem indoklása**: …………………………………………………………………….………

…………………………………………………………………………………………………………………..………………………………………………………………………………………………………………………………………………………………………………………………………………..

**A kérelemhez csatolandó:**

1. halotti anyakönyvi kivonat (ha a haláleset nem helyben történt),
2. a segélykérő nevére kiállított temetési számla másolata,
3. a saját és vele közös háztartásban élők jövedelemigazolása (kereseti igazolás, nyugdíjszelvény, stb.),
4. a kérelem mellékletét képező jövedelemnyilatkozat.

Hozzájárulok ahhoz, hogy személyes adataimat a jogosultság megállapítása és teljesítése céljából kezeljék.

Cserépfalu , 20 ……… év …………………………… hó ………… nap.

 …………………………………………….

 Kérelmező aláírása

1. sz melléklet

**Önkormányzati segély**

**(***rendkívüli gyermekvédelmi támogatás***) iránti kérelem**

…………………………………………………………………(név) Cserépfalu……………………………………… u. …………… hrsz. alatti lakos kérem, hogy részemre – gyermeke(i)m neveléséhez Önkormányzati segélyt szíveskedjenek megállapítani.

Kérelmet az alábbiakkal indoklom: ……………………………………………………………….….

……………………………………………………………………………………………………………

……………………………………………………………………………………………………………………………………………………………………………………………………………………………………………………………..………………………………………………………………………

**NYILATKOZAT**

**A) Személyi adatok**

A kérelmező neve: …………………………………………………………….……

Születési neve: ………………………………………………………………………

Születési hely, idő: …………………………………………..……………………..

 Anyja neve: ……………………………………………………….………………..

Lakóhelye: ..………………………………………………………………………….

Adóazonosító jele: …………………………………………

TAJ száma: …………………..……………………………

Munkahely neve, címe: …………………………………………………………………………….

A családban a nyilatkozat benyújtásnak időpontjában a támogatást kérővel közös háztartásban élő közeli hozzátartozók száma: …………………………… fő.

A nyilatkozat benyújtásának időpontjában a támogatást kérővel közös háztartásban élő, az egy főre jutó jövedelem számítása szempontjából figyelembe vehető közeli hozzátartozók száma:

|  |  |  |  |
| --- | --- | --- | --- |
|  | Név | Születési hely, idő | Anyja neve |
| - házastársa, élettársa |  |  |  |
| - egyéb rokon (akinek eltartásáról gondoskodik) |  |  |  |
| -gyermekei \* |  |  |  |
|  |  |  |  |
|  |  |  |
|  |  |  |
|  |  |  |
|  |  |  |

· a 20 évesnél fiatalabb, önálló keresettel nem rendelkező, a 25 évesnél fiatalabb önálló keresettel nem rendelkező nappali tagozaton egyetemi, főiskolai tanulmányokat folytató, továbbá korhatárra tekintet nélkül a tartósan beteg,

- illetőleg a testi, érzékszervi, értelmi, beszéd vagy más fogyatékos gyermek.

**A kérelemhez csatolandó:**

**- A nyilatkozatban foglalt jövedelmi adatok valódiságát igazoló jövedelemigazolások (nyugdíj-, gyes-, családi pótlék szelvény, munkáltatói igazolás). A jövedelem számításnál a kérelem benyújtását megelőző három hónap havi átlagát kell figyelembe venni. Aki munkaviszonnyal rendelkezik olyan jövedelemigazolást kell csatolnia, amely a kérelem benyújtását közvetlenül megelőző három havi nettó átlagkeresetét igazolja, és ezt a szövegrészt az igazolásnak tartalmaznia kell.**

**B) Jövedelmi adatok**

|  |  |  |  |  |
| --- | --- | --- | --- | --- |
| A jövedelmek tipusai | A kérelmező jövedelme | A közös háztartásban élő házastárs (élettárs) jövedelme | A kérelmezővel közös háztartásban élő egyéb rokon jövedelme | Összesen |
| 1) Munkaviszonyból, munkavégzésre irányuló egyéb jogviszonyból származó jövedelem és táppénz |  |  |  |  |  |  |
| 2) Társas és egyéni vállalkozásból származó jövedelem |  |  |  |  |  |  |
| 3) Ingatlan, ingó vagyontárgyak értékesítéséből származó jövedelem |  |  |  |  |  |  |
| 4) Nyugellátás, baleseti nyugellátás, egyéb nyugdíjszerű ellátások |  |  |  |  |  |  |
| 5) A gyermek ellátásához és gondozásához kapcsolódó támogatások (GYED, GYES, GYET, családi pótlék, gyermektartásdíj, árvaellátás) |  |  |  |  |  |  |
| 6) Önkormányzat és munkaügyi szervek által folyósított rendszeres pénzbeni ellátás (szociális igazgatásról és szociális ellátásokról szóló 1993. évi III. tv. 4. §. (1) bek. i) pontja) |  |  |  |  |  |  |
| 7) Föld bérbeadásáról származó jövedelem |  |  |  |  |  |  |
| 8) Egyéb (különös: kapott tartás-, ösztöndíj, értékpapírból származó jövedelem, kis összegű kifizetések stb.) |  |  |  |  |  |  |
| 9) A család összes nettó jövedelme |  |  |  |  |  |  |
| 10) A család összes nettó jövedelmét csökketnő tényezők (tartásdíj összege) |  |  |  |  |  |  |

Egy főre jutó havi nettó jövedelem: …………………………………………… Ft/hó.

Büntetőjogi felelősségem tudatában, hogy a NYILATKOZAT-ban közölt adatok a valóságnak megfelelnek.

Tudomásul veszem, hogy a kérelemben valamint a jövedelemnyilatkozatban foglalt adatok valódisága környezettanulmánnyal vizsgálható, annak elvégzésében kész vagyok együttműködni.

Cserépfalu, ……………………………………… hó ………… nap

 …………………………………………… a támogatást kérő aláírása

 …………………………………………

 hozzátartozó aláírása

**KITÖLTÉSI ÚTMUTATÓ:**

**Jövedelem:** a személyi jövedelemadóról szóló törvényben jövedelemként meghatározott vagyoni érték (bevétel) munkavállalói járulékkal, személyi jövedelemadóval, egészségbiztosítási és nyugdíjjárulékkal, magán-nyugdíjpénztári tagdíjjal, valamint a jövedelemadóról szóló törvényben elismert költségekkel csökkentett része, függetlenül attól, hogy adómentesnek vagy adókötelesnek minősül.

Nem minősül jövedelemnek a temetési segély, az átmeneti segély, a lakásfenntartási támogatás, a rendkívüli gyermekvédelmi támogatás, az anyasági támogatás, valamint a súlyos mozgáskorlátozott személyek pénzbeli közlekedési kedvezményei, a rokkantsági járadék, a vakok személyi járadéka és a fogyatékossági támogatás;

* A 2. és 3. jövedelemtípusba tartozó jövedelmek kivételével a kérelem benyújtását megelőző egy hónap nettó átlagjövedelmét kell szerepeltetni.
* A 2. és 3. jövedelemtípusba tartózó jövedelmek esetén a kérelem benyújtását megelőző évre vonatkozó személyi jövedelemadó bevallás azonos megnevezésű rovatában szereplő összeg 12-vel osztott részét kell beírni.
* A 6. jövedelemtípusba kel szerepeltetni többek között a hadigondozottak és nemzeti gondozottak pénzbeli ellátásait, az időskorúak járadékát, a munkanélküli támogatást, a rendszeres szociális segély, az aktív korú nem foglalkoztatottak rendszeres szociális segélyt, az ápolási díjat, a nemzeti helytállásért elnevezésű pótlékot.
* Az egy főre jutó havi nettó családi jövedelem: a havi családi összjövedelem osztva a közeli hozzátartozók számával.
* A jövedelemnyilatkozatot a kérelmező mellett az érintett közeli hozzátartozóknak alá kell írniuk. Ha az ellátást igénylő vagy annak közeli hozzátartozója nem cselekvőképes, helyette a törvényes képviselője jogosult az aláírásra.

***A Képviselőtestület 2. napirendi pont keretében a testület 2014. I. félévi munkatervét vitatja meg***

**Kósik István**: Nekem a közhasznú munkáról szóló tájékoztatóm elmaradt ebben az évben. Ezért javaslom január hónapra plusz napirendi pontként betervezni.

**Nagy József**: Én pedig javaslom az önkormányzati intézmények karbantartásával kapcsolatos feladatok meghatározása napirendi pontot a februári ülésről át kellene tenni január hónapra, még a költségvetés tárgyalása előtt.

**Kósik István**: Van-e még valakinek javaslata a témával kapcsolatban? Ha nincs, akkor aki elfogadja a Képviselőtestület 2014.I. félévi munkatervét a javasolt kiegészítésekkel, kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**94/2013.(XII.23.) számú Kt. határozat**

**Tárgy:** A Képviselőtestület 2014. I. félévi munkatervének elfogadása

Cserépfalu Község Önkormányzatának Képviselő-testülete megtárgyalta a polgármester előterjesztésében a Képviselőtestület 2014. I. félévi munkatervét, és azt az alábbiak szerint

**jóváhagyólag elfogadja.**

Cserépfalu Község Önkormányzata

Képviselő-testületének

**2014. I. félévi MUNKATERVE**

#### Január

Közös képviselő-testületi ülés Cserépváralja és Bükkzsérc Községek Képviselő-testületeivel

1. Közös önkormányzati Hivatal 2013. évi munkájáról beszámoló

Előterjesztő: jegyző

2. A Közös Önkormányzati Hivatal 2014. évi költségvetése

 Előterjesztő: jegyző

3. Indítványok, javaslatok

**Január**

1. A 2013. évi költségvetési rendelet felülvizsgálata és módosítása.

Előterjesztő: polgármester

 Véleményező: Ügyrendi Bizottság, Pénzügyi Gazdasági Bizottság

1. A 2014. évi bérleti díjak meghatározása

Előterjesztő: polgármester

1. Az önkormányzat 2014. évi költségvetési rendelet-tervezetének megtárgyalása
(I. forduló)

Előterjesztő: polgármester

 Véleményező: Pénzügyi Gazdasági Bizottság

1. Közhasznú munkáról szóló tájékoztató

Előterjesztő: polgármester

1. Önkormányzati intézmények karbantartási feladatainak meghatározása

Előterjesztő: polgármester

1. Indítványok, javaslatok

***Zárt ülés***

1. Segélykérelmek elbírálása

Előterjesztő: jegyző

**Február**

1. Az önkormányzat 2014. évi költségvetési rendeletének megállapítása (II. forduló)

(rendeletalkotás)

Előterjesztő: polgármester

 Véleményező: Ügyrendi Bizottság, Pénzügyi gazdasági Bizottság

 2. Önkormányzati rendeletek felülvizsgálata

Előterjesztő: jegyző, ÜB elnöke

3. Beszámoló a Látogatóközpont működéséről

Előterjesztő: Szitta Imola turisztikai referens

4. Indítványok, javaslatok

***Zárt ülés:***

5. Segélykérelmek elbírálása

 Előterjesztő: jegyző

**Március**

 1. Bükk Déli Kapuja Látogatóközpont üzemeltetéséről tájékoztató

Előterjesztő: polgármester

2. Pályázati lehetőségek tájékoztató

Előterjesztő: polgármester

3. Községi könyvtár munkájáról tájékoztató

 Előterjesztő: Halász Judit könyvtáros

4. Indítványok, javaslatok

***Zárt ülés***

1. Segélykérelmek elbírálása

Előterjesztő: jegyző

**Április**

1. Az ÖNHIKI támogatásra kiírt pályázat jóváhagyása

 Előterjesztő: polgármester

 Véleményező: Pénzügyi Gazdasági Bizottság

1. Az önkormányzati 2013. évi gazdálkodásáról szóló beszámolójának megtárgyalása

 Előterjesztő: polgármester, gazd. előadó

 Véleményező: Pénzügyi Gazdasági Bizottság

1. 2014. évi önkormányzati ünnepségek, rendezvények szervezése

Előterjesztő: polgármester

1. Indítványok, javaslatok

***Zárt ülés***

1. Segélykérelmek elbírálása

Előterjesztő: jegyző

**Közös testületi ülés Cserépváralja és Bükkzsérc község Képviselő-testületeivel**

**1. A Közös Önkormányzati Hivatal 2013. évi gazdálkodásáról beszámoló**

**Május**

1. Külföldi testvér települési kapcsolatok helyzetéről, fejlesztési lehetőségeiről

 Előterjesztő: polgármester

1. Lejárt határidejű testületi határozatokról tájékoztató
2. Általános rendezési terv felülvizsgálatának előkészületeiről

Előterjesztő: polgármester

4. Indítványok, javaslatok

***Zárt ülés***

5. Segélykérelmek előterjesztése

Előterjesztő: jegyző

# **Június**

1. Képviselő-testület 2014. II. félévi munkaterve

 Előterjesztő:jegyző

2. Tájékoztató a helyi közfoglalkoztatás helyzetéről

 Előterjesztő: polgármester

3. Tájékoztató a Családsegítő és Gyermekjóléti Szolgálat tevékenységéről

 Előterjesztő: Zsák Terézia intézményvezető

4. Indítványok, javaslatok

***Zárt ülés***

5. Segélykérelmek elbírálása

 Előterjesztő: jegyző

**Határidő:** Folyamatos, ill. 2014. 06.30.

**Felelős:** Kósik István polgármester

***A Képviselőtestület 3. napirendi pont keretében a köztisztviselők teljesítményértékeléséhez a kiemelt célok meghatározásáról tárgyal***

**Kósik István**: Ezzel a napirendi ponttal kapcsolatban is átadom a szót jegyző úr részére

**Farmosi Zoltán:** Minden évben el kell fogadtatni a testülettel a köztisztviselők teljesítményértékeléséhez a kiemelt célok meghatározását. Az előterjesztésben, illetve a határozati javaslatban szerepelnek ezek a célkitűzések, amelyek alapján lennének majd értékelve a dolgozók.

**Kósik István**: A közös testületi ülésen volt a köztisztviselőkkel kapcsolatban felvetés, hogy esetleg differenciáltan kellene értékelni a dolgozókat.

**Farmosi Zoltán**: Egyelőre még nem tudjuk, mert január 31-ig kell értékelni. Ezek általános dolgok, amelyeket a gesztor önkormányzat határoz meg.

**Csendes Péter:** A közös testületi ülésen történt dologról lehet valamit tudni, mert másfelől hallottam, hogy ezzel is probléma volt. Úgy emlékszem, hogy amikor erről volt szó Bükkzsércen, akkor kérdésként felmerült, hogy a sok megmaradt szabadság miatt kompenzációként fogják megkapni a megállapított összeget. Akkor kérdésként felmerült, hogy nem lesz ebből probléma, hogy akinek kevés szabadsága van vagy sok, mindenki egységesen lesz elismerve, és azt a választ kaptuk, hogy ebből nem lesz probléma, mert hogy nem sok eltérés van egyik-másik dolgozó szabadsága között. Utána gondolkoztam ezen és most hallom, hogy probléma volt ebből. Akkor konkrétan arról volt szó, hogy a megmaradt szabadság miatt kapják a dolgozók az elismerést. Most nem értem ezt a dolgot. Előre ez nem lett lebeszélve a dolgozókkal?

**Farmosi Zoltán**: Az előzmény az volt, hogy a bükkzsérci kollégák levélben kérték, hogy valamilyen módon rendezzük a ki nem vett szabadságokat. De szabadságot nem lehet pénzben megváltatni. Látva a feszültséget, az egész évi leterheltséget, azért terjesztettem elő a 3 testület elé ennek megoldását. Azzal akkor úgy gondoltuk, hogy megoldódott a probléma, hogy a testületek hoztak egy határozatot az egyik képviselő javaslatára, hogy a többletmunka és a szabadság megváltására mindenki számára legyen kompenzálás, hogy ez elfogadható a dolgozóknak ezzel együtt. Ezzel a többség egyetértett, 1 kollegina nem, és követelte a szabadságának biztosítását. A bükkzsérci önkormányzat döntése és kérése felénk az, hogy a közös testületi ülésen biztosított elismerés meghagyásával továbbra is biztosítva legyen a dolgozók számára az idén ki nem vett szabadságok átvitele jövő évre. A másik két polgármesterrel is beszélt a bükkzsérci polgármester.

**Kósik István:** A konzekvencia ebből az, ha az ember a kisujját nyújtja, akkor sokkal több kell, ezért nem biztos hogy, mindig jó jónak lenni. Én meg a váraljai polgármester megbeszéltük és mi is úgy voltunk, hogya már így van, akkor legyen az, hogy vigyék át a szabadságot,ha nem tudják kivenni, akkor elveszik, mert a munkát el kell végezni, de ne akadályozzuk meg számukra azt a lehetőséget, hogy ha valaki el akar menni szabadságra, akkor ne mehessen el.

**Csendes Péter:** Ez mit jelent?

**Kósik István:** Hogy a jövő évre átviszik a szabadságot.

**Csendes Péter**: És mi lesz azzal a rengeteg szabadsággal ami a jövő évre felhalmozódik?

**Farmosi Zoltán**: Törvény szerint március 31-ig ki kell venni.

**Csendes Péter**: Minden egyes dolgozónak.

**Farmosi Zoltán:** Igen.

Két dolog van, a többletmunkának és a szabadságnak a rendezése is benne volt.

**Dósa László**: Ebből még káosz is lehet, mert akkor 3 hónap van arra, hogy a szabadságokat kivegyék, és van akinek 20 napja is van, az hogy fogja kivenni pl. a költségvetés tervezésének idején.

**Kósik István:** A munkát akkor is el kell végezni.

**Csendes Péter**: Valami rosszul van szervezve, hogy egy dolgozónak 30 nap szabadsága van és abból egész évben csak 5napot tud kivenni. A felével rendelkezik a munkáltató a másikkal a dolgozó. Úgy kellett volna év közben megszervezni, hogy mindenki kivegye a szabadságát.

**Farmosi Zoltán**: Az a gond, hogy 2 embert elvittek a két hivatalból és nálunk is 1 kolléganő egész évben táppénzen volt.

**Csendes Péter**: Ezt akkor is meg kell oldani, mert akkor minden évben fel fog torlódni.

**Kovács Róbert**: Más településeken Bogácson ez hogy működik?

**Erdős Balázsné**: Nálunk is van olyan, hogy valakinek 20 nap szabadsága van.

**Csendes Péter:** És mi lesz azzal?

**Erdős Balázsné**: Ha nem tudja kivenni, akkor elévül.

**Farmosi Zoltán**: Van legális lehetőség is, de az megint nem fog mindenkinek tetszeni. A törvény azt mondja, hogy az előző évben ki nem vett szabadságot március 31-ig ki kell venni. Ez úgy működne a gyakorlatban, hogy vegyen ki egy-egy hetet az előadó, és arra a hétre egy másik előadó helyettesítené, úgy, hogy közben a saját munkáját is el kell végeznie, de ezért helyettesítési ill. rendkívüli munkavégzésért járó díj járna neki.

**Erdős Balázsné:** Szabadság idejére nem jár helyettesítési díj.

**Farmosi Zoltán**: De ez többletmunkaként fog jelentkezni a dolgozónál, ezért jár neki. Még ha díjazást is kap, azt senki nem fogja vállalni, hogy egy másik településen még pluszba helyettesítsen.

**Mizser László**: Úgy nem lehet megoldani, hogy amikor nincs olyan feszített munka, akkor kell elküldeni a dolgozót szabadságra?

**Farmosi Zoltán:** Itt folyamatos munka van, nem lehet. Jövő évben még itt van nyakunkon a választás is.

**Kósik István**: Meg kell oldani ezt a helyzetet, hogy ez ne harapódzon el.

**Nagy József:** Akkor miért alakult meg a közös önkormányzat, miért nem lehet egy helyen mind a három falunak rendezni az ügyeit, vagy váljanak szét az önkormányzatok.

**Farmosi Zoltán**: Nem lehet, 2000 fő alatt nem lehet külön működtetni hivatalt.

**Csendes Péter:** Előre le kellett volna egyeztetni minden dolgozóval, hogy ez ne fordulhasson elő és ilyen helyzetbe kerüljön a testület.

**Dósa László:** Szerintem ehhez a cserépi testületnek nincs köze, majd a bükkzsérci testület megoldja. Ha neki több a bére, akkor adja meg neki.

**Kovács Róbert**: Itt Cserépfaluban elfogadták a kolléganők a döntést?

**Farmosi Zoltán:** Igen.

**Kovács Róbert**: Akkor itt meg van oldva a szabadság.

**Nagy József**: Az se normális, hogy év végére még 24 nap szabadsága van egy dolgozónak.

**Farmosi Zoltán**: Elismerem, hogy az igényeket próbáltam én is figyelembe venni és nem léptem fel határozottabban ebben a dologban.

**Erdős Balázsné**: Nálunk év elején mindenki leadja az igényét, hogy mikor akar elmenni szabadságra.

**Nagy József**: Ez mindenhol meg van tervezve, hogy ki mikor mehet szabadságra.

**Csendes Péter:** Én javaslom, hogy márciusra minden kolléganő adja le a szabadság igényét, és az alapján kell tervezni az éves szabadságot.

**Kósik István**: A lényeg, hogy márciusig mindenki, amilyen ütemben úgy vegye ki a szabadságot.

**Farmosi Zoltán:** Most átviszik a következő évre, és ahogy tudják, úgy veszik ki március 31-ig.

**Csendes Péter:** Az a lényeg, hogy a következő évtől mindenkinek legyen beütemezve a szabadság kiadása.

**Farmosi Zoltán**: Így is fogom csinálni a következő évtől, mivel ez volt a vége a dolognak.

**Kósik István**: Akkor márciusig ezt le kell rendezni.

Akkor térjünk vissza a teljesítmény értékelési célok kitűzésére.

**Farmosi Zoltán**: Ezek általános célkitűzések, amit minden évben ugyanígy fogadtunk el.

**Nagy József**: A célok kitűzésénél van az e pontban, hogy a helyi adó- és egyéb kintlévőségek következetes behajtása letiltással, bírósági végrehajtó közreműködésével, az egységes teherviselés érdekében az adófizetési kötelezettségüket nem teljesítők felkutatása, és felszólítása bevallás adására. Ezért, ha valaki nem fizeti be határidőig, illetve határidő letelte utáni 15 napig az előírt adót, akkor intézkedni kell, és akár bírósági végrehajtóhoz is lehetne fordulni, de minden vállalkozóra vonatkozóan, mert 2 éve volt olyan, hogy inkasszáltak, de nem mindenkitől, csak a nagyobb vállalkozásoktól. A kötelezettségüket nem teljesítők felkutatására is felhívom a figyelmet, hisz mindenkire egyformán vonatkoznak a jogszabályok, és nem kellene hagyni kibújni a fizetési kötelezettség elől egyeseket.

**Farmosi Zoltán**: Akire gondolsz, az ügyvéd által küldött egy levelet, hogy neki itt nincs vállalkozása.

**Kósik István**: Az tény, hogy az adóbehajtásnál lenne mit bepótolni.

**Farmosi Zoltán:** A beszámolónál erre külön ki fogunk térni.

Ezek a problémák egyrészt abból is adódtak, hogy az adós kolléganő már 1 éve táppénzen volt, a helyettes nem tudott mindenre kiterjedően odafigyelni. A jövőben ez másképp fog működni, a feladat majd szét lesz osztva.A falun belül az adózási morál gyengébb, ezt elismerem.

**Kósik István**: Ha tudunk, segítsünk annyiban a vállalkozások továbbvitelével kapcsolatban, hogy ne inkasszózunk, amíg nem muszáj.

Van-e még ehhez a kiemelt célokhoz kiegészíteni valója, javaslata? Aki egyetért a köztisztviselők kiemelt célokkal, kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**95/2013.(XII.23.) számú Kt. határozat**

**Tárgy:** A Közös Önkormányzati Hivatalnál foglalkoztatott köztisztviselők 2014. évi teljesítmény-értékeléséhez kiemelt célok meghatározása

1. Cserépfalu Községi Önkormányzatának Képviselő-testülete a közszolgálati tisztviselőkről szóló módosított 2011. évi CXCIX. Tv. 130. §-ában foglaltak szerint a köztisztviselők teljesítménykövetelményének alapját képező célokat az alábbiakban határozzák meg:
2. Közreműködés a Képviselő-testület, a Bizottságok munkájának szervezésében, a hozott döntések következetes, határidőben történő végrehajtása, a helyi rendeletekben foglalt szabályok betartása és betartatása. A költségvetési rendeletben foglaltak érvényesítése, takarékos gazdálkodás.
3. A jogszabályi változásokat követően a helyi rendeletek felülvizsgálata, javaslatok készítése rendeletek alkotására.
4. A költségvetési rendeletben az önkormányzat által elhatározott fejlesztések, beruházások, felújítások előkészítése, lebonyolításának segítése, az abban foglaltak érvényesítése.
5. Bevételi források bővítése érdekében közreműködés a pályázati lehetőség előkészítésében.
6. Helyi adó- és egyéb kintlévőségek következetes behajtása letiltással, bírósági végrehajtó közreműködésével, az egységes teherviselés érdekében az adófizetési kötelezettségüket nem teljesítők felkutatása, és felszólítása bevallás adására.
7. Közhasznú, közcélú és közmunka foglalkoztatás lehetőségeinek feltárása figyelembe véve a helyi sajátosságokat.
8. A jegyzői hatáskörbe utalt államigazgatási ügyek szakszerű, gyors, törvényes intézése, ügyintézési határidők csökkentése, jelentések és beszámolók határidőben történő elkészítése.
9. A folyamatosan változó jogszabályok figyelemmel kísérése, önképzéssel és továbbképzéseken való részvétellel.
10. A Képviselő-testület utasítja a polgármestert, hogy az 1. pontban meghatározott teljesítménykövetelmények alapján gondoskodjon a jegyzővel kapcsolatos egyéni teljesítménykövetelmények 2014. január 31-ig történő kidolgozásáról, és a körjegyző részére írásos dokumentum formájában történő átadásáról.

**Felelős:** Kósik István polgármester

 Farmosi Zoltán jegyző

**Határidő:** 2014. január 31., ill. 2014. december 31.

***A Képviselőtestület 4. napirendi pont keretében indítványokat, javaslatokat tárgyal***

**Kósik István:** A 2014. éves költségvetésben van olyan tartalék keret meghatározva, hogy akinek 2013. december 31-én működési célú hitele van, akkor azt 2014-ben egy pályázati kiírással esetleg el lehet ismertetni és az állam megtérítheti az önkormányzatok számára. Ezért készült egy határozati javaslat arra, hogy a folyószámla hitelkeretünket működési célú hitelkeretre minősítsük át.

**Farmosi Zoltán**: Ugyanolyan kondíciókkal lenne, mint eddig, csak működési célú hitelre kellene átminősíteni.

**Kósik István:** Aki egyetért a határozati javaslattal, kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**96/2013. (XII.23.) Kt. határozata**

**Tárgy:** Az önkormányzati folyószámlahitel működési célú hitellé történő átalakításáról

Cserépfalu Község Önkormányzatának Képviselőtestülete egyetért a folyószámlahitel éven túli lejáratú működési hitellé történő átalakításával és az alábbi kötelezettségvállalásokat teszi:

1. A Képviselőtestület kötelezettséget vállal, hogy a hitel visszafizetési időtartama alatt a kért hitelt és a járulékait a futamidő alatt – a felhalmozási és tőke jellegű kiadásokat megelőzően - a költségvetésbe betervezi és jóváhagyja.
2. Az önkormányzat által kért hitel összege az önkormányzat 2013. december 5-én fennállt folyószámlahitel állományából (2.872.523 Ft) a 2013. december 20-án fennálló állomány összege, melyet 2013. december 24-én kíván igénybe venni és 2014. december 31-ig kíván visszafizetni.
3. Az önkormányzat a kért hitel visszafizetésének biztosítékaként az önkormányzat költségvetési bevételeit (az állami támogatások szabadon felhasználható részét, helyi adóbevételeket, az önkormányzatot megillető gépjárműadó bevétel összegét stb.) központi támogatások, helyi adó, valamint gépjárműadó önkormányzatot megillető bevételének az engedményezését ajánlja fel.
4. A Képviselőtestület nyilatkozik arról, hogy az Önkormányzat kötelezettségvállalása megfelel a Magyarország gazdasági stabilitásáról szóló 2011.évi CXCIV. törvény 10.§. (3) bekezdésében foglaltaknak.
5. A Képviselőtestület felhatalmazza a Polgármestert a hitelszerződés módosításának aláírására.

**Határidő:** értelem szerint

**Felelős:** polgármester

**Kósik István**: Köteles András bükkzsérci lakos kérelmet nyújtott be zártkerti ingatlanok bérbevételére.

**Nagy József:** Arra amit meg akart venni?

**Kósik István:** A múltkori döntés alapján azt 150 Ft m2-es áron megvette. Ez másik terület.

**Csendes Péter:** Mennyit kaptunk érte?

**Kósik István**: 450 eFt-ot.

5 helyrajzi számon lévő önkormányzati zártkerti ingatlanokat bérelne, aminek a területe kb. 2300 m2-es. Én javaslom ugyanannyiért adni, mint az előző években, az inflációval megnövelve.

**Nagy József**: Már van viszonyítási alapunk ehhez, mert Sanyi is bérel területet.

**Kósik István**: Igen.

**Csendes Péter**: De az nem erdő.

**Kósik István**: Aki egyetért azzal, hogy a korábban megállapított m2-es áron, plusz az infláció figyelembe vételével adjuk oda a területet, az kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**97/2013.(XII.23.) számú Kt. határozat**

**Tárgy:** Önkormányzati tulajdonban lévő földterület bérbeadása

Cserépfalu Község Önkormányzatának képviselőtestülete megtárgyalta a polgármester előterjesztésében Köteles András Bükkzsérc Rákóczi út 73. szám alatti lakos kérelmét az önkormányzati tulajdonú 2273, 2302, 2304, 2307 és 2310 hrsz-ú, 2311 m2 térmértékű földterület bérbevételére.

A képviselő-testület úgy dönt, hogy az önkormányzati vagyon-nyilvántartásban, forgalomképes ingatlanként nyilvántartott 2273, 2302, 2304, 2307 és 2310 hrsz-ú, 2311 m2 térmértékű ingatlant határozott időre bérbe adja.

A Képviselőtestület a bérleti díj összegét az érvényben lévő díjtétel alapján 1,42 Ft/m2+áfa+ 2,4 % infláció árban állapítja meg.

**Határidő:** 15 nap

**Felelős:** Kósik István polgármester

**Kósik István:** A polgárőrök adtak be egy kérelmet a költségvetésben megállapított támogatási összeg kifizetésére.

Később alakultak meg, így nem biztos, hogy a teljes összeget kellene odaadni. Nekem az a javaslatom, hogy kössenek egy szerződést az óvodai alapítvánnyal és az alapítványi pénzből támogassuk a polgárőrséget, olyan cél meghatározásával, hogy az óvodára fokozottabban figyeljenek és így nem az önkormányzati költségvetésből menne a támogatásuk.

**Csendes Péter:** Mennyi összeg ez?

**Kósik István**: 150 eFt.

**Dósa László**: Ezen kell spórolni, nincs az önkormányzat költségvetésében 150 eFt?

**Kósik István**: Most nincs pénzünk, mivel a kőkultúra pénzeket nem kaptuk még meg, meg a hitelállományunkba is vissza kell adni a 9 millió forintot.

**Dósa László**: Miért akarod összevonni az óvodát a polgárőrséggel?

**Kósik István:** Mert őket támogattuk.

**Dósa László:** Az alapítványoknak adott pénzt saját célra kell költeni, nem másra.

**Csendes Péter**: Abban igaza van Pistának, hogy úgy adtuk át az összeget az alapítványoknak, hogy abból csoportosíthatunk át összegeket olyan célokra, amire szükséges.

**Dósa László:** De nem kellene összekeverni a célokat.

**Nagy József:** Beterveztük a költségvetésbe ezt az összeget, ne legyen már ez gond, fizessük ki nekik.

**Kósik István:** Ha ez veszélyezteti a hitelállományunkat, akkor én ezt nem írom alá. Ha belefér, akkor megkapják.

**Csendes Péter:** Akkor azt mondod, hogy erre most nincs 150 eFt?

**Kósik István:** Nincs, de ha lenne is, akkor is azt mondanám.

Aki azzal ért együtt, hogy amennyiben ki tudjuk fizetni, akkor fizessük ki a 150 e Ft-ot.

***Szavazásban résztvevő képviselők száma 7 fő***

***A Képviselőtestület 6 igen szavazattal, 1 ellenszavazattal, tartózkodás nélkül az alábbi határozatot hozza:***

**98/2013.(XII.23.) számú Kt. határozat**

**Tárgy:** Cserépfalui Polgárőr Egyesület támogatása

Cserépfalu Község Önkormányzatának Képviselő-testülete megtárgyalta a polgármester előterjesztésében a Cserépfalui Polgárőr Egyesület kérelmét a 2013. évi költségvetésben számukra megállapított támogatás megmaradó összegének kifizetésére.

A Képviselőtestület úgy dönt, hogy a 2013. évi önkormányzati költségvetés terhére **150.000 Ft, azaz egyszázötvenezer forint** vissza nem térítendő támogatást biztosít az egyesületnek.

**Határidő:** 2013. december 31.

**Felelős**: Kósik István polgármester

**Nagy József**: A jövő év elején össze fogom hívni a PGB-t a kőkultúra elszámolásához. Mindenféle számlát és szerződést a Bükkalja 2000 Bt. részéről bekérnénk, hogy lássuk a költségeket. Én addig még átnézem és januárban majd összehívom a bizottságot, hogy utána együtt is átnézhessük az elszámolást.

**Kósik István**: Szitta Imola december 31-ig van felvéve a Látogatóközpontba. Vagy bezárjuk az építményt, vagy a január, február március hónapban csökkentett forgalommal végig visszük, hogy a folyamatosan legyen nyitva.

**Csendes Péter:** Ez az épület még nem működhetne, azért ez egy kicsit összetettebb dolog. Arról is beszéltünk, amikor felvettük Imolát, hogy nemcsak az lesz a feladata, hogy megmutatja a múzeumot, fogadja a vendégeket, hanem a propagandával is foglalkozik. Ezt most is kellene csinálni. Most kellene leginkább iskolákat megkeresni, ajánlatokkal bombázni őket, hogy nyáron már beindulhasson a forgalom.

**Kósik István:** Az erdei iskola szervezését is átadtam neki. Az ottani szálláshelyet programokkal össze lehet hozni. Cégeket és iskolákat is felkeresett már saját honlapon is. Betettük a Fakopáncs kiadványba is. A szépország.hu keresőn is megtalálható a látogatópark. Mostani feladata a kőkultúrás honlapnak a bukkalja.hunak a helyrepofozása.

**Csendes Péter**: Ki annak a felelőse? Az oktatáson Timi volt ott.

**Kósik István**: Igen, de Imola is benne van. Ezek a honlapok lassan egymásra épülnek.

**Csendes Péter:** A cserepfalu.hu honlapon nincs rajta a Látogatóközpont.

**Kósik István**: Én úgy látom, hogy úgy kezeli, mintha a sajátját csinálná. Én javaslom, hogy foglalkoztassuk tovább.

**Csendes Péter:** Tudjuk, hogy kb. hány látogató volt?

**Kósik István**: Szeptember közepéig kb. 2000 Fő.

**Dósa László:** A bevétel mennyi volt?

**Kósik István**: Kb. 600 eFt.

**Csendes Péter:** Mennyibe kerül a jegy?

**Kósi István:** 450 Ft a felnőtt, 250 Ft a gyerek.

**Csendes Péter:** Akkor a fizetést fedezi, de a rezsiköltséget nem. Hol van az a programcsomag, amit Molnár István mondott? Ő semmiben nem segített eddig. Sem Bogácson, sem a Zsóriban nem megy, amiről szó volt.

**Kósik István:** Ennek a komplexumnak a fenntartási költsége nem tétel. Ez falufejlesztés.

**Kovács Róbert:** Imola mennyire működik együtt a Bükkalja 2000 Bt-vel.

**Kósik István**: Semennyire.

**Kovács Róbert**: Ez nagy baj.

**Kósik István**: De most mire gondolsz?

**Kovács Róbert:** Hogy akik az étterembe mennek, akkor ajánlják a múzeumot is látogatásra.

Tett e a Bükkalja 2000 Bt. olyan lépést, hogy ha bejön a vendég, akkor ajánlja a múzeumot?

**Kósik István**: Persze. Sanyiéknál van egy kulcs is, hogy ha zárva is van a múzeum, akkor, aki szeretné megnézni, az meg tudja nézni.

**Csendes Péter**: Szerintem a konferencia terem ajtaja legyen zárva. Van egy nyitvatartása a múzeumnak, amihez tartani kellene magunkat.

**Kovács Róbert**: Lénárt Sanyinak is lehetne mondani, hogy ő is propagálja a múzeumot.

**Kósik István:** Ő propagálja is.

**Csendes Péter:** Ez így van rendjén.

**Kósik István:** Akkor maradjon Imola?

**Farmosi Zoltán**: Mennyi időre?

**Kósik István**: Akkor 1 évre.

**Csendes Péter**: Most a szervezést, csinálja a téli időszakban.

**Kósik István**: Akkor tegyük bele a munkatervbe február hónapra, hogy hallgassuk meg mit csinált az eltelt időszakban.

**Kovács Róbert**: Egyébként be lehetne kamerázni a múzeumot is, hogy időközönként láthassuk, hogy mi történik ott.

**Kósik István**: Ennek semmi akadálya. Költségvetés tervezésénél foglalkozunk azzal, hogy a látogatópark látogatótermébe 1 vagy 2 kamera felszereléséhez ajánlatokat kérjünk be. Akkor, aki egyetért azzal, hogy Szitta Imolát 1 évre továbbfoglalkoztassuk turisztikai referensként, kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**99/2013.(XII.23.) számú Kt. határozat**

**Tárgy**: Turisztikai referens továbbfoglalkoztatása

Cserépfalu Község Önkormányzatának Képviselő-testülete megtárgyalta a Bükkalja Déli Kapuja Látogatóközpont működtetésével kapcsolatos turisztikai munkakör betöltésének szükségességét.

A Képviselőtestület megállapítja, hogy a Látogatóközpont bemutatásához és egyéb turisztikai feladatok ellátására 2013 évben továbbfoglalkoztatja Szitta Imolát turisztikai referensként ugyanazokkal a feltételekkel, mint ezidáig.

A Képviselő-testületet utasítja a polgármestert, a munkaszerződés hosszabbítására.

**Határidő**: 2014. január 1.

**Felelős:** Kósik István polgármester

**Kósik István**: Jávor Béla ügyvéd elküldte az elszámolást arról, amit az ASSUR Bt. adott át neki. Fordul felém, hogy a számlákat nézzem át, hogy mik azok a tételek, amit esetleg nem ismerünk el.

Én nem látok olyan költséget, ami nem jogos. Két olyan tétel van, egy 40 e Ft és később egy 120 eFt-ot ügyvédi költség, ami talán nem fér bele. Itt van nálam a dosszié, aki szeretné megnézni az nálam megtalálja.

Az alapkövetelésük 4.700 eFt, és a kamat 1,5 millió forint. Az önkormányzat ebből esetleg úgy jöhet ki, hogy elismerjük a tőketartozást és a kamattól tekintsenek el.

**Dósa László:** Mit mond az ügyvéd? Annyit, hogy elismerjük-e vagy nem a költségeket.

**Nagy József:** Milyen költségek vannak?

**Kósik István:** *Tételesen felolvassa a számlaösszegeket*. Ebből az előleg sok, 1.700 eFt.

**Nagy József:** Ki kell minden képviselőnek küldeni a számlákat.

**Kósik István**: Az elszámolást is?

**Nagy József:** Egyelőre a számlákat.

**Dósa László:** Mennyi az az összeg, amit el akar ismertetni.

**Kósik István**: Az 1.700 eFt előleget, földvásárlás és a településrendezési tervet.

Amikor a Bükkalja elszámolást tárgyaljuk, akkor majd ezt a témát is újratárgyaljuk.

Itt van még Lénárt Sanyinak a levele. Szilveszteri rendezvény céljára kérné bérbe venni a konferencia termünket 2013. december 30-tóls 2014. január 1-ig.

A szerződés szerint z üzemeltetési szempontból ennek a költsége közös. Tehát a világítás, fűtés stb . A bevétel tekintetében pedig azé, aki a rendezvényt szervezi. Ha mi tartunk itt konferenciát miénk a bevétel, ha ő használja, akkor az övé.

**Nagy József:** Ez a terület hogy kerül át?

**Csendes Péter**: Szerintem ez a terem nem szilveszteri mulatságra szolgál.

**Kósik István:** Nekünk azért jó a közös üzemeltetés, mert így kevesebb a rezsi. Szeretné bérbe venni, használni, hisz közös befektetőtárs.

**Kovács Róbert:** Mennyi bérleti díjra gondolt?

**Kósik István**: Semennyire.

**Dósa László:** Itt van egy elszámolás, amit meg kellett volna csinálni. Csináljátok meg és, ha rendben van, akkor mehet a dolog.

**Kósik István**: De mostmár ahhoz késő van.

**Farmosi Zoltán**: Akkor ingyen vagy feltételekkel?

**Kósik István:** Nem mondta, hogy pénzért. Egy partnerről van szó, egy közös befektetésről.

Aki egyetért azzal, hogy ezt a termet használhassa, kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, 2 ellenszavazattal, tartózkodás nélkül az alábbi határozatot hozza:***

**100/2013.(XII.23.) számú Kt. határozat**

**Tárgy:** Látogatóközpont tanácskozó termének bérbeadása

Cserépfalu Község Önkormányzatának Képviselő-testülete megtárgyalta Lénárt Sándor, a Bükkalja 2000 Bt. ügyvezetőjének kérelmét, melyben a Látogatóközpont tanácskozó-termét szeretné bérelni, szilveszteri mulatság céljára.

A Képviselőtestület a tanácskozó terem Bükkalja 2000 Bt. részére történő térítésmentes bérbeadásával

**jóváhagyólag egyetért.**

**Határidő:** 2014. január 1.

**Felelős:** Kósik István polgármester

**Kósik István:** A Mezőkövesdi Többcélú Kistérségi Társulástól jött egy előterjesztés a Társulási Megállapodás módosítására, mivel két új taggal bővült a társulás. Aki egyetért azzal, hogy jóváhagyjuk a társulási megállapodás módosítását, kérem kézfeltartással jelezze:

***Szavazásban résztvevő képviselők száma 7 fő***

***A Képviselőtestület 5 igen szavazattal, 2 ellenszavazattal, tartózkodás nélkül az alábbi határozatot hozza:***

**101/2013.(XII.23.) számú Kt. határozat**

**Tárgy:** Mezőkövesdi Többcélú Kistérségi Társulás társulási megállapodásának módosítása

Cserépfalu Község Önkormányzatának Képviselő-testülete megtárgyalta a Mezőkövesdi Többcélú Kistérségi Társulás társulási megállapodásának módosításáról szóló előterjesztést.

A Képviselőtestület a társulási megállapodás módosításával

**Jóváhagyólag egyetért.**

A Képviselőtestület felhatalmazza a polgármestert a társulási megállapodás módosításával kapcsolatos intézkedések megtételére.

**Határidő**: azonnal

**Felelős**: Kósik István polgármester

**Kósik István**: Ha más indítvány, javaslat nincs, az ülést bezárom.

K.m.f.

 ***Kósik István Farmosi Zoltán***

 ***polgármester jegyző***

Jegyzőkönyv hitelesítők:

 ***Csendes Péter Kovács Róbert***